《中洲用原韵答武山 其二》
明代·钟云瑞

红尘紫陌暗朱轮，也向天涯一问津。世际朝廷刚有道，日长林下可无人。

一枝聊作鹪鹩志，百室俄闻燕雀春。岂是天留耕钓地，五湖烟景属闲身。

作者简介：广东东莞人，字天庆。正德十二年进士。授南京大理寺评事，断狱平恕。调京师，历官寺正。嘉靖初，以议“大礼”，被廷杖。出为江西按察佥事，执法不避权贵。官至湖广按察副使。